ໂດຍລາຍງານຕໍ່ທ່ານນາງ ຫງວຽນທິກິມເງິນ ປະທານສະພາແຫ່ງຊາດຫວຽດນາມ ກ່ຽວກັບບັນດາຜົນສຳເລັດໃນການພັດທະນາຂອງ Viettel, ທ່ານ ພົນຈັດຕະວາ ເລດັ້ງຢຸງ - ປະທານທັງເປັນຜູ້ອຳນວຍການໃຫຍ່ກຸ່ມບໍລິສັດໃຫ້ຮູ້ວ່າ: ບົນເນື້ອໃນຈິດໃຈຂອງມະຕິເລກທີ 142/2016/QH13 ຂອງສະພາແຫ່ງຊາດກ່ຽວກັບແຜນການພັດທະນາເສດຖະກິດສັງຄົມໄລຍະ 5 ປີ 2016 – 2020 ແລະ ພາຍໃຕ້ການຊີ້ນຳຂອງຄະນະພັກກອງທັບສູນກາງ, ກະຊວງປ້ອງກັນປະເທດ, Viettel ບັນລຸໄດ້ໝາກຜົນໃດໜຶ່ງປະກອບສ່ວນຕັ້ງໜ້າເຂົ້າການພັດທະນາຂອງພື້ນຖານເສດຖະກິດປະເທດຊາດ, ສ້າງວຽກເຮັດງານທຳໃຫ້ແກ່ຜູ້ອອກແຮງງານ, ສົມທົບກັນປະຕິບັດໜ້າທີ່ປ້ອງກັນຊາດທີ່ຕິດພັນກັບໜ້າທີ່ພັດທະນາເສດຖະກິດ - ສັງຄົມໃຫ້ເປັນຢ່າງດີ.
Viettel ແມ່ນວິສາຫະກິດລັດດຳເນີນທຸລກິດທີ່ມີຄວາມປະດິດຄິດສ້າງ ແລະ ປະສິດທິຜົນ
ໃນໄລຍະ 5 ປີ ເລີ່ມແຕ່ປີ 2015 – 2020, Viettel ໄດ້ສ້າງລາຍຮັບ 1.230 ພັນຕື້ ດົງ, ໃນນັ້ນມີກຳໄລ 200 ພັນຕື້ ດົງ ແລະ ປະກອບສ່ວນ 195 ພັນຕື້ດົງໃຫ້ແກ່ງົບປະມານແຫ່ງລັດ. Viettel ແມ່ນເຄື່ອງໝາຍການຄ້າທີ່ມີຄຸນຄ່າທີ່ສຸດຂອງຫວຽດນາມ, ຢືນຢູ່ອັນດັບທີ 1 ຂອງອາຊີຕາເວັນອອກ, ຢູ່ອັນດັບທີ 9 ຢູ່ອາຊີ ແລະ ອັນດັບ 28/150 ບໍລິສັດໂທລະຄົມມະນາຄົມທີ່ມີຄຸນຄ່າໃຫຍ່ທີ່ສຸດຂອງໂລກດ້ວຍມຸນຄ່າການຄ້າບັນລຸໄດ້ 5,8 ຕື້ USD. ຫວຽດນາມກາຍເປັນແບບຢ່າງຂອງລັດວິສາຫະກິດເຂົ້າຮ່ວມກົນໄກການຕະຫຼາດ, ດຳເນີນທຸລະກິດມີຄວາມປະດິດຄິດສ້າງ ແລະ ປະສິດທິຜົນ.
ສ້າງການລະເປີດດ້ານໂທລະຄົມມະນາຄົມ ຢູ່ ຫວຽດນາມ
ເມື່ອເຂົ້າຮ່ວມການຕະຫຼາດໂທລະຄົມມະນາຄົມ, Viettel ໄດ້ກາຍເປັນກາລະໂອກາດໃຫ້ແກ່ປະຊາຊົນແຕ່ລະຄົນ ຜູ້ໃດກໍ່ອາດສາມາດນຳໃຊ້ໂທລະສັບມືຖື, ນຳຫວຽດນາມກາຍເປັນປະເທດມີໂທລະສັບເຂົ້າເຖິງກັບທຸກຄົນ. ຫຼັງຈາກນັ້ນ, Viettel ໄດ້ກາຍເປັນສ້າງການລະເບີດທາງດ້ານອິນເຕີແນດດ້ວຍຂອບຂະໜາດປົກຄຸມຂຶ້ນເຖິງ 97% ປະຊາຊົນ. ມາຮອດປັດຈຸບັນ, Viettel ໄດ້ກາຍເປັນບໍລິສັດໂທລະຄົມມະນາຄົມໃຫຍ່ທີ່ສຸດຂອງຫວຽດນາມດ້ວຍ ເບີໂທລະສັບ 65 ລ້ານເບີ, ກວມເອົາ 54% ທົ່ວປະເທດ.
ແມ່ນວິສາຫະກິດຫວຽນດາມລົງທຶນ ຢູ່ ຕ່າງປະເທດໃຫຍ່ທີ່ສຸດ
ໃນຂົງເຂດລົງທຶນຢູ່ສາກົນ ຂອງ Viettel ກໍ່ມີການພັດທະນາພາຍຫຼັງ 14 ປີ, ບັນດາຕະຫຼາດ Viettel ລົງທຶນໄດ້ບືນຕົວຂຶ້ນຢູ່ແຖວໜ້າຄື: ກຳປູເຈຍ, ລາວ, ຕີມໍແລັດເຕີ, ໂມຊຳບິກ… ຕາມການຕີລາຄາຂອງສະຫະສະມາຄົມລະບົບຂໍ້ມູນຂ່າວສານມືຖືທົ່ວໂລກ - GSMA, Viettel ນອນໃນ Top 20 ບໍລິສັດໂທລະຄົມມະນາຄົມລົງທຶນຢູ່ຕ່າງປະເທດໃຫຍ່ທີ່ສຸດຂອງໂລກດ້ວຍຈຳນວນເບີໂທລະສັບແມ່ນຫຼາຍກ່ວາ 50 ລ້ານເບີ.
ປະຕິບັດແຜນການ “ສົມທົບກັນ ລະຫວ່າງ ການປ້ອງກັນຄວາມໝັ້ນຄົງ ກັບ ເສດຖະກິດ” ໃຫ້ເປັນຢ່າງດີ
ໃນຂົງເຂດຄົ້ນຄ້ວາການຜະລິດ, Viettel ໄດ້ຄົ້ນຄ້ວາ, ຜະລິດ ແລະ ເປັນເຈົ້າຂອງບັນດາອຸປະກອນພື້ນຖານໂຄງລ່າງຈາກບັນດາອຸປະກອນເຂົ້າອິນເດຕີແນດຕະຫຼອດຮອດບັນດາອຸປະກອນອິນເຕີແນດຫຼັກ, ຊ່ວຍຮັບປະກັນຄວາມປອດໄພ, ຄວາມໝັ້ນຄົງໃຫ້ແກ່ຕາໜ່າງຂອງ Viettel ແລະ ຂອງປະເທດຊາດ.
Viettel ແມ່ນວິສາຫະກິດນຳໜ້າໃນການຫັນເປັນດີຈີຕອນ, ປະກອບສ່ວນສ້າງສັງຄົມດີຈີຕອນ ຢູ່ ຫວຽດນາມ
ໃນໄລຍະພັດທະນາທີ 4, Viettel ຊຸກຍູ້ການນຳໃຊ້ເຕັກໂນໂລຢີ ຂໍ້ມູນຂ່າວສານໃນການເຄື່ອນໄຫວຂອງລັດຖະບານ ແລະ ວິສາຫະກິດດ້ວຍການຜັນຂະຫຍາຍບັນດາໂຄງການທີ່ມີຂອບຂະໜາດແຫ່ງຊາດ, ສ້າງພື້ນຖານໂຄງລ່າງການຊຳລະ ແລະ ການຄ້າດີຈີຕອນ... ປະກອບສ່ວນສຳຄັນໃນການນຳ Viettel ກາຍເປັນລັດວິສາຫະກິດດຳເນີນທຸລະກິດຢ່າງມີປະສິດທິຜົນທີ່ສຸດ, ນຳ Viettel ນຳໜ້າໃນປະຕິວັດອຸດສາຫະກຳ 4.0, ສ້າງສັງຄົມດີຈີຕອນ ຢູ່ ຫວຽດນາມ. ໃນໂລກລະບາດ Covid - 19 ທີ່ຜ່ານມາ, Viettel ໄດ້ເປັນເຈົ້າການ, ຕັ້ງໜ້າໜູນຊ່ວຍລັດຖະບານ, ກະຊວງ, ຂະແໜງການ ແລະ ປະຊາຊົນດ້ວຍມູນຄ່າ 4.500 ຕື້ດົ່ງ.
ແມ່ນຄັ້ງທຳອິດມາຢ້ຽມຢາມ ແລະ ເຮັດວຽກຢູ່ Viettel ໃນບົດບາດເປັນປະທານສະພາແຫ່ງຊາດ, ທ່ານນາງ ຫງວຽນທິກິມເງິນ ໄດ້ສະແດງຄວາມປະທັບໃຈ ແລະ ຕີລາຄາສູງດ້ວຍບັນດາຜົນງານເຊິ່ງ Viettel ບັນລຸໄດ້ໃນໄລຍະທີ່ຜ່ານມາ ແລະ ຕັ້ງບັນດາຄຳຮຽກຮ້ອງຕໍ່ກຸ່ມບໍລິສັດນີ້ໃນໄລຍະຈະມາເຖິງ.
ທ່ານນາງ ກໍ່ຮັບຮູ້ວ່າ Viettel ແມ່ນຄວາມພາກພູນໃຈ, ຄວາມເຊື່ອໝັ້ນຂອງພັກ, ລັດ ແລະ ປະຊາຊົນ. Viettel ຢັ້ງຢືນບົດບາດສຳຄັນຂອງ ລັດວິສາຫະກິດໃນພື້ນຖານເສດຖະກິດຕະຫຼາດກຳນົດທິດສັງຄົມນິຍົມ. Viettel ບໍ່ພຽງແຕ່ແມ່ນເຄື່ອງໝາຍຫວຽດນາມພາຍໃນປະເທດເທົ່ານັ້ນຫາກຍັງແມ່ນຂອງໂລກອີດດ້ວຍ. ແມ່ນແຫຼມເສດຖະກິດ, Viettel ໄດ້ ແລະ ພວມປະກອບສ່ວນເຂົ້າການສ້າງສາປະເທດຊາດ.
Viettel ໄດ້ສ້າງພື້ນຖານໂຄງລ່າງດີຈີຕອນ, ບັນດາມາດຕະການສຳຄັນໃຫ້ແກ່ລັດຖະບານ, ສະພາແຫ່ງຊາດ, ກະຊວງ, ຂະແໜງການໃນບາງຂົງເຂດເສດຖະກິດ - ສັງຄົມທີ່ສຳຄັນ, ບັນດາຜະລິດຕະພັນທີ່ໄດ້ຮັບການຕີລາຄາສູງ. Viettel ຕ້ອງສືບຕໍ່ຜັນຂະຫຍາຍບົດບາດນຳໜ້າໃນການສ້າງການດຳລົງຊີວິດດີຈີຕອນ ແລະ ສັງຄົມດີຈີຕອນ ຢູ່ ຫວຽດນາມ, ສ້າງຫວຽດນາມກາຍເປັນພື້ນຖານເສດຖະກິດດີຈີຕອນ, ບໍລິຫານປະເທດຊາດສັງຄົມໂດຍເຕັກໂນໂລຢີດີຈີຕອນ.
ບຸນຄົງ